[{"text_idx": "#000001", "text": "Naudi elu ja ole positiivne \u2013 see on kolmest Rapla valla poisist koosneva ba\u0308ndi The Notes so\u0303num kuulajatele. Markus Bachmann, Ko\u0303u Kaur ning Helar Tappo leidsid kiirel ajal tunnikese, et maha istuda ja oma tegemistest ra\u0308a\u0308kida."}, {"text_idx": "#000002", "text": "Kohtume reede o\u0303htul Rapla kultuurikeskuses. Noored tulevad parasjagu Susi stuudiost, kus nad olid mo\u0303ne tunni laulnud, et salvestada oma esimesele, viie looga lu\u0308hiplaadile (EP-le) u\u0308ks lugu. U\u0308ks laul on neil veel sisse laulda ja to\u0308o\u0308 ongi purgis. \u201eMeil on tekkinud esimene kogumik muusikat ja tahame selle va\u0308lja lasta ja inimestele seda ma\u0308ngida,\u201c u\u0308tles Markus.\nEsimese kogumiku va\u0308ljatuleku kuupa\u0308eva ei oska nad veel o\u0308elda, o\u0303ige pea algab aga Hooandjas kampaania, kus ko\u0303ik soovijad saavad neid toetada. Seal saab ka teada, millal plaat ilmavalgust na\u0308eb. Kui ku\u0308sin, kas plaan on EP veel sellesse aastasse mahutada, vastab Markus: \u201eVaatame.\u201c\nKu\u0308simus on nimelt selles, kas on mo\u0303tet hakata ko\u0303ikide A-klassi muusikute jo\u0303uluplaatidega n-o\u0308 vo\u0303istlema, kuigi ba\u0308ndil on so\u0303pradest kuulajaskond, kes plaadi niikuinii ostavad. Ehkki plaanid on neil veel o\u0303ige pisut ha\u0308gused, on teada, et enne poelettidele jo\u0303udmist tulevad plaadiesitluskontserdid.\nThe Notes alustas tegutsemist nime all Three Sticks & Watermelon. Viimane oli poiste so\u0303nul siseringi nali. Sellise nimega vo\u0303isteldi ka Rapla Vesiroosi gu\u0308mnaasiumis Vesiroosivisioonil, mis vo\u0303ideti. Kuna nimi oli liialt pikk ja keeruline, istuti u\u0308hel pa\u0308eval kindla sihiga laua a\u0308a\u0308rde, et ba\u0308ndile uus nimetus leida. Aega la\u0308ks selleks kaua, kuni Helar ma\u0308rkas laual ma\u0308rkmepaberit. Omaette mo\u0303tiskles ta ingliskeelse so\u0303na notes (noodid, ma\u0308rkmed) u\u0308le ja nii leitigi, et The Notes esindab seda, mida teistega jagada tahetakse: so\u0303numeid, noote. \u201eMeie eesma\u0308rk on jagada emotsiooni. Naudi elu ja positiivsust u\u0308leu\u0308ldiselt,\u201c u\u0308tles Markus. U\u0308limalt lo\u0303busad, hea huumorisoonega ja energilised on poisid to\u0303esti.\nOlgu kohe o\u0308eldud, et ko\u0303ik kolm ba\u0308ndiliiget teevad mo\u0303lemat, st nii laulavad kui ka ma\u0308ngivad pille. Ko\u0303rgemaid noote vo\u0303tab Ko\u0303u, keskmisi Markus ja ko\u0303ige madalamaid Helar. Nii ongi ko\u0303ik nende laulud kolmeha\u0308a\u0308lsed."}, {"text_idx": "#000007", "text": "Raplamaa mehed olid Otepa\u0308a\u0308 talverallil edukad"}]